KOMISIJOS ATASKAITA EUROPOS PARLAMENTUI IR TARYBAI DĖL GARANTIJŲ FONDO IR JO VALDYMO 2011 METAIS /* COM/2012/0399 final */





TURINYS 1........... Įžanga............................................................................................................................ 3 2........... Fondo finansinė būklė 2011 m. gruodžio 31 d................................................................. 3 2.1........ Fondo finansiniai srautai.................................................................................................. 3 2.2........ Svarbūs sandoriai........................................................................................................... 5 2.3........ Svarbūs sandoriai po ataskaitos datos............................................................................. 5 2.4........ Finansinių ataskaitų pateikimas........................................................................................ 5 2.4.1..... Ataskaitų rengimo pagrindas........................................................................................... 6 2.4.2..... Apskaitos politikos pokyčiai........................................................................................... 6 2.4.3..... Apskaitos politikos pokyčių poveikis............................................................................... 6 2.4.4..... 2011 m. gruodžio 31 d. Fondo finansinė ataskaita, sudaroma prieš konsoliduotąsias finansines ataskaitas 6 2.4.5..... Garantijų fondas. Balansas, sudaromas prieš konsoliduotąsias ataskaitas.......................... 7 2.4.6..... Garantijų fondas. Ekonominės veiklos rezultatų ataskaita, sudaroma prieš konsoliduotąsias ataskaitas 9 3........... Mokėjimai iš Fondo ir į Fondą...................................................................................... 11 3.1........ Mokėjimų iš bendrojo biudžeto į Fondą teisinis pagrindas.............................................. 11 3.2........ Mokėjimai iš bendrojo biudžeto arba į bendrąjį biudžetą per finansinius metus................ 11 3.2.1..... Fondo atidėjinių sudarymas........................................................................................... 11 3.2.2..... Fondo likvidaus turto investicijų palūkanos.................................................................... 11 3.2.2.1.. Investavimo politika...................................................................................................... 11 3.2.2.2.. Veiklos rezultatai.......................................................................................................... 12 3.2.2.3.. Įplaukos iš finansinių operacijų...................................................................................... 13 3.2.2.4.. Finansinių operacijų išlaidos.......................................................................................... 13 4........... Fondo įsipareigojimai.................................................................................................... 13 4.1........ Mokėjimai dėl įsipareigojimų nevykdymo...................................................................... 13 4.2........ EIB atlygis.................................................................................................................... 14 KOMISIJOS ATASKAITA EUROPOS PARLAMENTUI IR TARYBAI DĖL GARANTIJŲ FONDO IR JO VALDYMO 2011 METAIS 1. Įžanga 2009 m. gegužės 25 d. Tarybos reglamentu (EB, Euratomas) Nr. 480/2009[1] (kodifikuota redakcija) buvo įsteigtas Išorės veiksmų garantijų fondas (toliau – Fondas), skirtas atlyginti Sąjungos kreditoriams, jeigu Europos Sąjungos suteiktų arba garantuotų paskolų gavėjai nevykdytų savo įsipareigojimų. Vadovaudamasi reglamento 7 straipsniu, Komisija Fondo finansinį valdymą pavedė Europos investicijų bankui (EIB) pagal 1994 m. lapkričio 23 d. Briuselyje ir 1994 m. lapkričio 25 d. Liuksemburge Bendrijos ir EIB pasirašytą susitarimą (toliau – Susitarimas). Pagal Susitarimo 8 straipsnio 2 dalį iki kiekvienų metų kovo 1 d. EIB privalo atsiųsti Komisijai Fondo ir jo valdymo būklės metinę ataskaitą (Finansinės veiklos ataskaita) ir Fondo praėjusių metų finansinę atskaitą (Fondo finansinės būklės ataskaita). Daugiau informacijos apie 2011 m. ataskaitą pateikta Komisijos tarnybų darbiniame dokumente. Be to, pagal reglamento 8 straipsnį reikalaujama, kad Komisija iki kitų metų gegužės 31 d. Europos Parlamentui, Tarybai ir Audito Rūmams pateiktų kiekvienų finansinių metų Fondo būklės ir jo valdymo ataskaitą. 2. Fondo finansinė būklė 2011 m. gruodžio 31 d. Fondo finansinė būklė – tai visų finansinių srautų suma nuo Fondo įsteigimo 1994 m. 2.1. Fondo finansiniai srautai Fondo finansinė būklė pateikiama pagal Tarptautinius finansinės atskaitomybės standartus (TFAS) 2011 finansinių metų pabaigoje. Bendra Fondo suma – 1 756 205 156,06 EUR (žr. Komisijos tarnybų darbinio dokumento 3 skirsnį „EIB pateikta 2011 m. gruodžio 31 d. Fondo finansinės būklės ataskaita“). Nuo Fondo įsteigimo šią finansinių srautų sumą sudaro: Garantijų fondas || Suma 2011 12 31 || Suma 2010 12 31 || Pokytis išmokos iš biudžeto į Fondą || 3 384 734 500,00 || 3 124 564 500,00 || 260 170 000,00 vėlesnių metų grynosios pajamos || 802 354 046,04 || 760 201 245,08 || 42 152 800,96 iš įsipareigojimų nevykdančių skolininkų išieškotos Fondo išmokėtos sumos || 576 705 008,19 || 576 705 008,19 || 0,00 kitos mokėtinos sumos (įskaitant EIB valdymo mokesčius) || 770 809,98 || 747 058,18 || 23 751,80 komisiniai už pavėluotai išieškotas sumas (2002 m.) || 5 090 662,91 || 5 090 662,91 || 0,00 reikalavimų sumos, mokėtinos iš Fondo išteklių || (477 860 856,19) || (477 860 856,19) || 0,00 vėliau į biudžetą grąžinamos sumos (įskaitant išimtinį grąžinimą į biudžetą dėl naujų valstybių narių prisijungimo) || (2 501 391 526,79) || (2 501 391 526,79) || 0,00 portfelio vertinimo korekcija pagal TFAS vertinimą || (34 197 488,08) || (1 845 165,61) || (32 352 322,47) Fondo apskaitinė vertė || 1 756 205 156,06 || 1 486 210 925,77 || 269 994 230,29 2011 m. Fondo apskaitinė vertė padidėjo maždaug 270 mln. EUR. Tokį pokytį lėmė šie veiksniai: Didėjimas · 260,17 mln. EUR dydžio įnašas iš biudžeto (atidėjinių suma), siekiant koreguoti Fondą iki 9 % planuojamos sumos · Finansinių operacijų grynosios pajamos siekė 42,15 mln. EUR Mažėjimas · Dėl kainų nestabilumo, kurį lėmė finansų krizė, portfelio vertinimas sumažėjo (32,3 mln. EUR) · Dėl atitinkamai išaugusių Europos investicijų bankui mokamų valdymo mokesčių Fondo vertė taip pat nukrito (0,024 mln. EUR) 2.2. Svarbūs sandoriai (1) 2011 m. sausio mėn. įnašas iš biudžeto į Fondą buvo apskaičiuotas pagal reglamento 3 ir 5 straipsnius. Reglamento[2] 3 straipsnyje nustatyta, kad Fondo planuojama suma turi sudaryti 9 % visų neįvykdytų skolinių kapitalo įsipareigojimų, susijusių su kiekviena operacija, pridėjus nesumokėtas palūkanas. Reglamento 5 straipsnyje nurodyta, kad iš biudžeto į Fondą n + 1 metais pervestina suma apskaičiuojama remiantis n metų pradžioje apskaičiuotu planuojamos sumos ir Fondo grynojo turto vertės skirtumu n – 1 metų pabaigoje. Siekiant, kad Fondo suma sudarytų 9 % visų neįvykdytų skolinių kapitalo įsipareigojimų, į 2012 m. biudžetą buvo įtraukta 260,17 mln. EUR suma, skirta įnašui į Fondą. 2010 m. gruodžio 31 d. planuojama suma, atitinkanti 9 % bendros neįvykdytų garantuotų paskolų operacijų sumos (19 395,86 mln. EUR), siekė 1 745,63 mln. EUR. 2010 m. gruodžio 31 d. planuojamos sumos ir Fondo grynojo turto vertės (1 485,46 mln. EUR) skirtumas buvo 260,17 mln. EUR. Šios sumos buvo paprašyta Fondo 2012 m. atidėjiniams ir 2011 m. lapkričio mėn. Taryba ir Europos Parlamentas ją patvirtino. Vėliau ji pripažinta Fondo iš biudžeto gautina suma. (2) 2011 m. vasario 28 d. Fondui iš biudžeto pervesta 138,88 mln. EUR suma, atitinkanti 2011 m. atidėjinių sumą (žr. išsamią informaciją 3.2.1 „Fondo atidėjiniai“). 2.3. Svarbūs sandoriai po ataskaitos datos 2012 m. vasario 20 d. Fondui iš biudžeto pervesta 260,17 mln. EUR suma, atitinkanti 2012 m. atidėjinių sumą. 2.4. Finansinių ataskaitų pateikimas Kadangi Komisija nusprendė finansines ataskaitas teikti pagal naująsias apskaitos taisykles, parengtas remiantis TVSAS[3] ir TFAS principais, Fondo finansinės ataskaitos, sudaromos prieš konsoliduotąsias finansines ataskaitas, taip pat buvo rengiamos laikantis šių principų, kaip paaiškinta Komisijos tarnybų darbiniame dokumente. 2.4.1. Ataskaitų rengimo pagrindas Fondo finansinės ataskaitos parengtos vadovaujantis Europos Komisijos apskaitos pareigūno patvirtintomis apskaitos taisyklėmis, visų pirma 11 apskaitos taisykle „Finansinis turtas ir įsipareigojimai“[4]. 2.4.2. Apskaitos politikos pokyčiai Rengdamas 2011 m. finansines ataskaitas, Fondas pakeitė įnašų apskaitos politiką. Pagal ankstesnę iki 2010 m. gruodžio 31 d. taikytą politiką įnašai Fondo balanse buvo pripažįstami arba nepripažįstami tą dieną, kurią Europos Komisija mokėjimą gavo arba atliko. Pagal naująją nuo 2011 m. sausio 1 d. taikomą apskaitos politiką įnašai Fondo balanse pripažįstami arba nepripažįstami tą dieną, kurią jie yra mokėtini arba gautini pagal reglamento 3, 4, 5 ir 6 straipsnius. Pakeitus įnašų apskaitos politiką teikiama aktualesnė informacija apie Fondo balansą, nes dėl priimtų ir paskelbtų Garantijų fondo finansavimo sprendimų išlaidos tampa Europos Sąjungos bendrojo biudžeto privalomomis išlaidomis[5]. Pakeista apskaitos politika taikyta atgaline data, o lyginamoji informacija atitinkamai patikslinta. Dėl pakeistos apskaitos politikos balanse padaryti tokie patikslinimai: Apyvartinių lėšų (gautinų įnašų) padidėjimas – 260 170 000 EUR (2010 m. lyginamieji skaičiai: apyvartinių lėšų (gautinų įnašų) padidėjimas – 138 880 000 EUR). Skirtų, bet dar nesumokėtų įnašų padidėjimas – 260 170 000 EUR (2010 m. lyginamieji skaičiai: padidėjimas – 138 880 000 EUR). 2.4.3. Apskaitos politikos pokyčių poveikis Pokyčiai neturi jokio poveikio nei ekonominės veiklos rezultatų ataskaitai, nei atidėjinių apskaičiavimui. 2.4.4. 2011 m. gruodžio 31 d. Fondo finansinė ataskaita, sudaroma prieš konsoliduotąsias finansines ataskaitas Fondo finansinė ataskaita, sudaroma prieš konsoliduotąsias finansines ataskaitas, rengiama siekiant įtraukti apskaitos operacijas, kurios neįtrauktos į EIB parengtą Fondo finansinę ataskaitą (žr. Komisijos tarnybų darbinį dokumentą). Būtinybė įtraukti minėtas operacijas kilo dėl finansinių įsipareigojimų neįvykdymo atvejų, kurie kartojasi nuo Fondo veiklos pradžios. Jeigu paskolos operacijos, kuriai Fondas suteikė garantiją, gavėjas nevykdo finansinių įsipareigojimų, iki tol, kol Fondui bus grąžintos visos mokėtinos sumos, į balansą, sudaromą prieš konsoliduotąsias ataskaitas, turėtų būti įtrauktos visos mokėtinos įsiskolinimo sumos ir už pavėluotus mokėjimus sukaupti delspinigiai, taip pat kitos apskaitinės sukauptos sąnaudos[6]. Taip metų pabaigoje būtų parengtos visos Fondo finansinės ataskaitos, įtrauktinos į ES konsoliduotąjį balansą. 2011 m. gruodžio 31 d. neįvykdytų finansinių įsipareigojimų nėra. Todėl bendra balanse, sudaromame prieš konsoliduotąjį balansą, nurodyta suma – 1 756 205 156,06 EUR. Pastabose paaiškinti pagrindiniai ataskaitų pateikimo pakeitimai, kuriais sumos suderinamos su Komisijos tarnybų darbiniame dokumente pateikta EIB finansine ataskaita. 2.4.5. Garantijų fondas. Balansas, sudaromas prieš konsoliduotąsias ataskaitas Balansu, sudaromu prieš konsoliduotąsias ataskaitas, pasirengiama balanso konsolidavimui ES konsoliduotosiose finansinėse ataskaitose. Pagrindiniai pokyčiai paaiškinti balanso pastabose. Balansas. Turtas (EUR) || 2011 m. || 2010 m. TRUMPALAIKIS TURTAS || || Trumpalaikės investicijos || 1 194 552 654,14 || 1 153 319 651,66 Parduoti laikomo turto portfelis – sąnaudos || 1 206 885 759,50 || 1 134 968 726,10 Parduoti laikomo turto portfelis – aktuarinis skirtumas || 913 066,98 || (1 355 359,96) Parduoti laikomo turto portfelis – patikslinimas pagal tikrąją vertę || (34 189 857,13) || (1 888 129,14) Parduoti laikomo turto portfelis – sukauptos sąnaudos || 20 943 684,79 || 21 594 414,66 Trumpalaikės gautinos sumos || 260 170 000,00 || 138 880 000,00 Kitos || 260 170 000,00 || 138 880 000,00 Pinigai ir pinigų ekvivalentai || 301 482 501,92 || 194 011 274,11 Einamosios sąskaitos || 1 340 446,23 || 1 426 322,04 Trumpalaikiai indėliai nominaliąja verte || 299 600 000,00 || 123 637 000,00 Sukauptos trumpalaikių indėlių palūkanos || 542 055,69 || 155 055,48 Kiti pinigų ekvivalentai – sąnaudos || || 68 708 475,06 Sukauptos kitų pinigų ekvivalentų palūkanos || || 84 421,53 || || Iš viso trumpalaikio turto || 1 756 205 156,06 || 1 486 210 925,77 || || IŠ VISO || 1 756 205 156,06 || 1 486 210 925,77 Balansas. Įsipareigojimai (EUR) || 2011 m. || 2010 m. || || A. NUOSAVAS KAPITALAS || || Kapitalas (Garantijų fondas) || 987 277 788,12 || 623 172 973,21 Sumokėti įnašai || 727 107 788,12 || 484 292 973,21 Skirti įnašai || 260 170 000,00 || 138 880 000,00 Rezervai || (34 197 488,08) || (1 845 165,61) Taikymas pirmą kartą – tikrosios vertės rezervas || (7 630,95) || 42 963,53 Parduoti laikomo turto tikrosios vertės pokytis || (34 189 857,13) || (1 888 129,14) Sukauptas perteklius (trūkumas) || 760 201 245,08 || 821 618 687,47 Iš praėjusių metų perkelti rezultatai || 760 201 245,08 || 821 618 687,47 Ekonominės veiklos metų rezultatas || 42 152 800,96 || 42 517 372,53 Iš viso nuosavo kapitalo || 1 755 434 096,22 || 1 485 463 867,60 || || TRUMPALAIKIAI ĮSIPAREIGOJIMAI || || Mokėtinos sumos || 770 809,98 || 747 058,17 Kitos || 770 809,98 || 747 058,17 Iš viso trumpalaikių įsipareigojimų || 770 809,98 || 747 058,17 || || IŠ VISO || 1 756 205 156,06 || 1 486 210 925,77 Balanso pastabos · Eilutė „Trumpalaikės gautinos sumos“ („Kitos“) apima 2012 m. atidėjinių sumą, kuri iš ES biudžeto turi būti išmokėta Fondui 2012 m. pradžioje. Be to, jos gali apimti Fondui teikiamų reikalavimų sumą, kuri kartais gali būti gautina suma, įskaitant kapitalą, palūkanas ir baudas, mokėtinas Europos Sąjungos biudžetui po leidimo panaudoti Fondo garantiją. · Nuosavo kapitalo „Sukaupto pertekliaus“ ir Komisijos tarnybų darbiniame dokumente nurodytos Fondo finansinės būklės skirtumas susidarė dėl paskesnio pareikalautų lėšų ir baudų grąžinimo į Fondą. · Eilutė „Mokėtinos sumos“ („Kitos“) 2011 m. apima EIB valdymo komisinius, audito mokesčius ir sukauptus EIB mokėtinus išieškojimo mokesčius sumokėjus Fondui mokėtinas baudas. · 2011 ir 2010 m. Komisija nenurodė jokio Fondo turimo ES vyriausybių ir vyriausybių garantuotų obligacijų portfelio vertės sumažėjimo. Nenurodytas joks turimų Graikijos vyriausybės ir vyriausybės garantuotų obligacijų vertės sumažėjimas. · Fondui dėl ES vyriausybių obligacijų kylanti rizika pagal šalis nurodyta Komisijos tarnybų darbiniame dokumente. 2.4.6. Garantijų fondas. Ekonominės veiklos rezultatų ataskaita, sudaroma prieš konsoliduotąsias ataskaitas Kaip ir balansas, prieš konsoliduotąsias ataskaitas sudaroma ekonominės veiklos rezultatų ataskaita įtraukiama į ES konsoliduotąsias finansines ataskaitas. Pagrindiniai patikslinimai paaiškinti ekonominės veiklos rezultatų ataskaitos, sudaromos prieš konsoliduotąsias ataskaitas, pastabose. Konsoliduotoji ekonominės veiklos rezultatų ataskaita (EUR) || 2011 m. || 2010 m. || || Įplaukos iš finansinių operacijų || 44 976 268,71 || 43 367 717,93 Palūkanų pajamos || || Pinigų ir pinigų ekvivalentų palūkanų pajamos || 4 118 369,38 || 1 359 361,52 Parduoti laikomo turto palūkanų pajamos || 40 771 673,71 || 40 351 233,09 Kitos palūkanų pajamos || 86 225,62 || 80 574,54 Realizuotas pelnas iš parduoti laikomo turto pardavimo || || 1 576 548,78 Finansinių operacijų išlaidos || (2 823 717,61) || (850 345,40) Realizuoti nuostoliai dėl parduoti laikomo turto pardavimo || (1 940 019,61) || Kiti finansiniai mokesčiai || (883 448,14) || (850 345,40) Iš jų valdymo mokesčiai || (739 809,98) || (715 037,50) Nepagrindinės veiklos perteklius || 42 152 800,96 || 42 517 372,53 || || Ekonominės veiklos metų rezultatas || 42 152 800,96 || 42 517 372,53 Ekonominės veiklos rezultatų ataskaitos, sudaromos prieš konsoliduotąsias ataskaitas, pastaba Eilutė „Kiti finansiniai mokesčiai“ apima EIB valdymo komisinius, audito mokesčius ir sukauptus EIB mokėtinus išieškojimo mokesčius sumokėjus Fondui mokėtinas baudas. 3. Mokėjimai iš Fondo ir į Fondą Šiame skirsnyje paaiškinamas finansinių srautų judėjimas į Fondą ir iš jo. 3.1. Mokėjimų iš bendrojo biudžeto į Fondą teisinis pagrindas Fondo reglamentas 2007 m. buvo iš dalies pakeistas[7] siekiant užtikrinti veiksmingesnį biudžeto išteklių panaudojimą atidedant lėšas į Fondą pagal nustatytą negrąžintų garantuotų paskolų dydį. Planuojama suma yra 9 % visų negrąžintų paskolų ir garantuotų paskolų, įskaitant visas operacijas, kurioms taikoma garantija (EIB, makrofinansinės pagalbos ir Euratomo paskolos), ne Europos Sąjungoje. Planuojamos sumos ir Fondo grynojo turto vertės skirtumas bus pervestas iš biudžeto eilutės 01040114 „Garantijų fondo atidėjiniai“ į Fondą, o susidarius pertekliui sumokėtas iš Fondo į biudžetą. Fondui finansuoti skirta suma numatyta 4 išlaidų kategorijos („Išorės santykiai“) biudžeto eilutėje 01040114 „Garantijų fondo atidėjiniai“. 3.2. Mokėjimai iš bendrojo biudžeto arba į bendrąjį biudžetą per finansinius metus 3.2.1. Fondo atidėjinių sudarymas Remiantis 2009 m. gruodžio 31 d. neįvykdytų garantuotų paskolų operacijų duomenimis (16 360,73 mln. EUR), 138,88 mln. EUR suma 2011 m. Europos Sąjungos bendrojo biudžeto išlaidų suvestinėje buvo įtraukta į biudžeto eilutę 01040114 „Garantijų fondo atidėjiniai“. 2011 m. vasario 28 d. ši suma viena operacija buvo iš biudžeto išmokėta Fondui. 3.2.2. Fondo likvidaus turto investicijų palūkanos 3.2.2.1. Investavimo politika Fondo likvidus turtas investuojamas laikantis valdymo principų, išdėstytų Susitarimo su pakeitimais, padarytais 1996 m. rugsėjo 17 ir 23 d. Papildomu susitarimu Nr. 1, 2002 m. balandžio 26 d. ir gegužės 8 d. Papildomu susitarimu Nr. 2, 2008 m. vasario 25 d. Papildomu susitarimu Nr. 3 ir 2010 m. lapkričio 9 d. Papildomu susitarimu Nr. 4, priede. Atitinkamai 20 % Fondo lėšų turi būti investuojama trumpam laikotarpiui (iki vienų metų). Šioms investicijoms priskiriamos kintamosios palūkanų normos vertybiniai popieriai, neatsižvelgiant į jų išpirkimo terminą, ir fiksuotosios palūkanų normos vertybiniai popieriai, iki kurių išpirkimo termino lieka ne daugiau kaip metai, neatsižvelgiant į jų pradinį išpirkimo terminą. Taip yra todėl, kad už fiksuotosios palūkanų normos vertybinius popierius jų galiojimo laikotarpio pabaigoje mokama 100 % jų nominaliosios vertės, o kintamosios palūkanų normos vertybinius popierius paprastai galima parduoti bet kuriuo metu iki jų išpirkimo termino už kainą, artimą 100 %. Kad būtų išlaikytas įvairių priemonių, užtikrinančių reikiamą likvidumą, balansas, ne mažiau kaip 100 mln. EUR laikoma kaip pinigų rinkos priemonės, visų pirma banko indėliuose. Indėlius priimti įgaliotų bankų sąrašą suderina Komisija ir EIB. Sąrašas reguliariai peržiūrimas, atsižvelgiant į bankų reitingų pasikeitimus. Visiems šiems bankams yra suteikti ne mažesni nei P1 (trumpalaikėms investicijoms) „Moody's“ agentūros reitingai arba lygiaverčiai „Standard & Poor's“ ar „Fitch“ reitingai. Investavimui šiuose bankuose taikomos taisyklės, kuriomis užtikrinama konkurencinga grąža ir išvengiama rizikos koncentracijos. 3.2.2.2. Veiklos rezultatai Net pačiomis nepalankiausiomis ekonominėmis sąlygomis Fondo absoliučioji grąža buvo +0,7157 %. 2011 m. finansų rinkoms didžiausią poveikį darė Europoje užsitęsusi valstybės skolos krizė. Dėl euro zonoje kilusių valstybės skolos sunkumų vasarą finansų rinkos sąlygos smarkiai pablogėjo, nepaisant svarstymų pradėti taikyti ES pagalbos priemonę ir nuo 2013 m. vidurio nustatyti nuolatinį krizių valdymo mechanizmą (vėliau paankstinta iki 2012 m. vidurio) bei aktyvių pastangų spręsti Graikijos finansavimo problemas. 2011 m. padidėjo vyriausybių obligacijų rizikos priedai ir palūkanų normos, ypač euro zonos pakraštyje esančiose valstybėse. Todėl Fondo veiklos rezultatai tais metais labai svyravo – didelį poveikį jiems turėjo finansų rinkas veikiantis netikrumas ir jų nestabilumas. Portfelio veiklos rezultatai buvo 138,85 bazinių punktų mažesni už nustatytą dydį[8] (daugiau informacijos pateikiama Komisijos tarnybų darbinio dokumento 2.4 skirsnyje „Veiklos rezultatai“) – tai daugiausia lėmė sumažėjusi portfelyje esančių Graikijos obligacijų rinkos vertė[9]. 3.2.2.3. Įplaukos iš finansinių operacijų 2011 m. pinigų ir pinigų ekvivalentų, Fondo einamųjų sąskaitų ir vertybinių popierių palūkanų pajamos iš viso siekė 44 976 268,71 EUR; šią sumą sudarė: Aprašymas || 2011 m. || 2010 m. Pinigų ir pinigų ekvivalentų palūkanų pajamos || 4 118 369,38 || 1 359 361,52 trumpalaikių indėlių palūkanos || 3 797 877,59 || 1 253 213,48 sukauptų trumpalaikių indėlių palūkanų pokytis || 302 578,68 || 91 363,69 einamųjų banko sąskaitų palūkanos || 17 913,11 || 14 784,35 Parduoti laikomo turto palūkanų pajamos || 40 771 673,71 || 40 351 233,09 gautos parduoti laikomo turto portfelio palūkanos || 41 853 323,85 || 39 633 686,93 sukauptų parduoti laikomo turto portfelio palūkanų pokytis || (650 729,87) || 1 396 474,35 premija (diskontas) || (430 920,27) || (678 928,19) Vertybinių popierių skolinimo veiklos pajamos || 86 225,62 || 80 574,54 Realizuotas pelnas iš finansinio turto pardavimo || - || 1 576 548,78 Fondo likvidaus turto finansinių investicijų palūkanos || 44 976 268,71 || 43 367 717,93 Gautos palūkanos įtraukiamos į finansinių metų rezultatus. 3.2.2.4. Finansinių operacijų išlaidos Finansinių operacijų išlaidos siekė 2 823 717,61 EUR, iš kurių 1 940 019,61 EUR susiję su realizuotais nuostoliais dėl parduoti laikomo turto pardavimo. Likusią sumą sudaro EIB valdymo mokesčiai (739 809,98 EUR), kiti finansiniai mokesčiai (111 527,16 EUR) ir išorės audito mokesčiai (32 111,00 EUR). 4. Fondo įsipareigojimai Fondo įsipareigojimai atitinka visus Fondo vykdytinus finansinius įsipareigojimus. 4.1. Mokėjimai dėl įsipareigojimų nevykdymo 2011 m. Fondas negavo jokių su nevykdomais įsipareigojimais susijusių reikalavimų. · Galimi reikalavimai Garantijų fondui dėl neatliktų mokėjimų Dėl sunkių žmogaus teisių ir pagrindinių laisvių pažeidimų prastėjant padėčiai Sirijoje, 2011 m. gegužės 23 d. Užsienio reikalų taryba nutarė sustabdyti visus parengiamuosius darbus, susijusius su naujomis dvišalio bendradarbiavimo programomis, ir kartu su Sirijos valdžios institucijomis pagal Europos kaimynystės ir partnerystės priemonę (EKPP) ir MEDA priemones vykdomas dvišales programas. Be to, Taryba paragino EIB netvirtinti naujų finansavimo operacijų Sirijoje. 2011 m. liepos 7 d. rezoliucijoje Europos Parlamentas pritarė Tarybos išvadoms, kad reikia taikyti ribojamąsias priemones Sirijai ir taip pat sustabdyti naujas EIB operacijas šioje šalyje. Be to, 2011 m. lapkričio 14 d. Taryba nusprendė nutraukti EIB išmokas pagal galiojančius Sirijos ir EIB paskolos susitarimus ir sustabdyti galiojančias EIB techninės pagalbos sutartis Sirijoje vykdomiems valstybės projektams. Vėliau šis sprendimas įtvirtintas 2011 m. gruodžio 1 d. Tarybos sprendimu 2011/782/BUSP ir 2012 m. sausio 18 d. Tarybos reglamentu (ES) Nr. 36/2012. · Įvykiai po ataskaitos datos 2012 m. vasario 29 d. Komisijai pranešta, kad iš viso dar negrąžinta apie 15,4 mln. EUR Sirijos Arabų Respublikai suteiktų paskolų, kurių terminas suėjo 2011 m. lapkričio ir gruodžio mėn. Todėl pirmąjį 2012 m. pusmetį Fondas galėtų tikėtis sulaukti reikalavimų padengti šių paskolų įsiskolinimo sumas, jei Bankas iš Sirijos Arabų Respublikos mokėtinų sumų negautų. 4.2. EIB atlygis 2002 m. balandžio 26 d. ir gegužės 8 d. pasirašytame antrajame Susitarimo papildomame susitarime nustatyta, kad EIB atlygis turi būti apskaičiuojamas kiekvienai Fondo turto daliai taikant mažėjančius metinius mokesčių koeficientus. Atlygis skaičiuojamas remiantis metiniu Fondo turto vidurkiu. 2011 m. nustatytas 739 809,98 EUR EIB atlygis, kuris įtrauktas į ekonominės veiklos rezultatų ataskaitą, o balanse nurodytas kaip sukauptos sąnaudos (įsipareigojimai). [1] OL L 145, 2009 6 10, p. 10 (toliau – reglamentas). [2] Reglamente numatyta, kad Fondo dengiamoms operacijoms, susijusioms su narystės siekiančiomis šalimis, ES garantijos bus taikomos ir po įstojimo. Tačiau nuo įstojimo dienos tai nebėra ES išorės veiksmai – operacijos bus finansuojamos tiesiogiai iš Europos Sąjungos bendrojo biudžeto, o ne iš Fondo. [3] TVSAS – tarptautiniai viešojo sektoriaus apskaitos standartai. [4] Ji pagrįsta pakeistais TAS 32 ir 39 standartais, kuriuos 2003 m. gruodžio 18 d. paskelbė TASV, ir neapima atskirtų nuostatų, kaip nustatyta TAS 39 versijoje, kurią 2004 m. lapkričio 19 d. patvirtino Europos Komisija. [5] Europos Parlamento, Tarybos ir Komisijos tarpinstitucinis susitarimas (2006/C 139/01) dėl biudžetinės drausmės ir patikimo finansų valdymo, OL L C139, 2006 6 14, p. 1. [6] Kitos apskaitinės sukauptos sąnaudos apima galimus valiutos kurso skirtumus, mokėtinus vykdant kitus įsipareigojimus (daugiausia Europos investicijų bankui mokėtinus išieškojimo mokesčius). [7] 2007 m. sausio 30 d. Tarybos reglamentas (EB, Euratomas) Nr. 89/2007, iš dalies keičiantis Tarybos reglamentą (EB, Euratomas) Nr. 2728/94, įsteigiantį Išorės veiksmų garantijų fondą, OL L 22, 2007 1 31, p. 1. [8] Šis dydis nustatytas neatsižvelgiant į Graikijos ir Portugalijos obligacijas dėl nepakankamų jų reitingų. [9] Šis dydis nustatytas neatsižvelgiant į Graikijos ir Portugalijos obligacijas dėl nepakankamų jų reitingų.